****

**УГОВОР О ЈАВНОЈ НАБАВЦИ**

Уговорне стране:

1. **ЈАВНО ГРАДСКО САОБРАЋАЈНО ПРЕДУЗЕЋE „НОВИ САД“ НОВИ САД**, Футошки пут 46, 21000 Нови Сад, матични број: 08041822, ПИБ: 100277615, рачун број: 160-920005-02 код Банке Интеза, Нови Сад, које заступа Иван Радојичић, директор

(у даљем тексту: Купац)

и

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(назив)****,* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(*адреса)****,* матични број: \_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_, директор

(у даљем тексту: Продавац)

закључују дана \_\_\_\_\_\_\_\_\_2024. године, у Новом Саду следећи:

**УГОВОР** **О ЈАВНОЈ НАБАВЦИ**

**ДОБАРА - ГОРИВА ЗА ПУТНИЧКА ВОЗИЛА**

**Члан 1.**

**(Опште одредбе)**

Уговорне стране сагласно констатују:

* да је Купац у складу са одредбама Закона о јавним набавкама ("Службени гласник Републике Србије", бр. 91/2019 и 92/2023) спровео отворени поступак јавне набавке добара – **Горива за путничка возила**, за потребе Купца, редни број ЈН **15/24**, за коју је јавни позив објављен на Порталу јавних набавки дана \_\_\_\_\_\_\_\_\_\_2024. године.
* да је Продавац поднео путем Портала јавних набавки прихватљиву понуду број **\_\_\_\_\_\_\_\_\_\_\_\_\_\_** дана **\_\_\_\_\_\_2024**. године (у даљем тексту: Понуда), која у прилогу чини саставни део овог уговора;
* да је Купац, у складу са чланом 146. Закона о јавним набавкама, донео Одлуку о додели уговора Продавацу, под бројем **\_\_\_\_\_\_\_\_\_** дана **\_\_\_\_\_\_2024.** године.

**Члан 2.**

**(предмет уговора)**

Предмет Уговора су добра – **Горива за путничка возила** (у даљем тексту: добра), у свему према Понуди Продаваца, из отвореног поступка јавне набавке, ЈН број **15/24**,и то:

|  |  |  |  |  |
| --- | --- | --- | --- | --- |
| Ред. бр. | Назив | Стандард | Јед. мере | Оквирна количина |
| 1. | ЕvroPremijum BMB 95 | SRPS EN 228:2017 | литар | 9000 |
| 2. | Течни нафтни гас (ТНГ) за путничка (моторна) возила | SRPS EN 589:2022 | литар | 3000 |

**Члан 3.**

**(вредност уговора)**

Једничне цене су прецизиране прихваћеном понудом Продавца у делу Обрасца структуре цене.

Укупна вредност овог уговора за добара из члана 2. износи **1.500.000,00** динара без ПДВ-а, односно **\_\_\_\_\_\_\_\_\_\_\_\_\_\_\_\_\_\_\_\_\_\_\_** динара са ПДВ-ом, и одговара процењеној вредости јавне набавке предметних добара из отвореног поступка, ЈН број **15/24**.

Износ исказаног рабата је **\_\_\_\_\_%**, а који јепонуђен у понуди Продаваца и који ће важити све време трајања овог уговора.

Цене нафтних деривата утврђују се и мењају одлукама Продаваца у складу са кретањем цена на тржишту нафтних деривата у Републици Србији.

У складу са позитивним прописима који се примењују у предметној области, продавци слободно формирају цене у складу са, кључним фактором, кретањем цене нафте на домаћем тржишту, а које је у нераскидивој вези са кретањем исте на светском тржишту, и исте за купце важе на дан преузимања (испоруке) предметних добара у малопродајним објектима продавца (изузетно ако купац/наручилац има своју станицу тј. одговарајуће услове за складиштење деривата нафте, то може бити и седиште купца), на основу члана 88. Закона о енергетици („Сл. глaсник РС“, бр. 145/2014, 95/2018 – др. Закон, 40/2021, 35/23 – други закон и 62/2023) и члана 28. Зaкoна o тргoвини („Сл. глaсник РС“, бр. 52/2019).

Испоручене нафтне деривате Продавац ће фактурисати по цени која важи на дан испоруке.

Продавац је у обавези да истог дана обавести Купца о свакој промени цена и да достави важећи ценовник писаним путем (факс, путем електронске поште). Измењене цене не могу бити више од упоредивих тржишних цена, у противном, Купац ће једнострано раскинути Уговор.

Усклађивање јединичних цена ће се вршити у складу са званичним променама цена добара на тржишту Републике Србије (раст акциза, раст или пад цене сирове нафте на светском тржишту). О сваком усклађивању цена, Продавац је дужан да писаним путем обавести Купца и достави му измењени ценовник. Усклађене цене не смеју бити више од упоредивих тржишних цена. У супротном, Купац може раскинути Уговор. Наведено усклађивање се не сматра променом цене.

У цену је урачунато: набавка, испорука, транспорт и други трошкови који утичу на цену.

Уговорне стране уговарају да Купац није у обавези да у уговореном року из члана 13. став 2. овог уговора реализује своју потребу за уговореним добрима до напред наведеног максималног износа из става 2. овог члана Уговора, те сходно овој уговорној одредби, Продавац нема права да од Купца захтева реализацију предметног уговора до наведеног максималног износа.

Купац може након закључења уговора о јавној набавци без спровођења поступка јавне набавке повећати обим предмета набавке Уговора у складу са чланом 160. Закона о јавним набавкама.

**Члан 4.**

**(рок и начин испоруке)**

Испорука добара се врши на бензинским станицама Продаваца, свакодневно (седам дана у недељи) у периоду од 00:00 – 24:00 часова, за време трајања овог уговора.

Под даном испоруке подразумева се дан преузимања добара од стране Купца на бензинској станици Продаваца.

**Члан 5.**

**(рок и начин плаћања)**

Плаћања Продавацу за испоручена добра се врше након сваке испоруке добара по важећим јединичним ценама у тренутку испоруке, на основу примљене е-фактуре Продаваца, уплатом на рачун број \_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_ банке, у року од \_\_\_\_\_\_\_\_\_\_дана од дана пријема исправне фактуре/рачуна у складу са Законом о роковима измирења новчаних обавеза у комерцијалним трансакцијама (*"Сл. гласник РС", бр. 119/2012, 68/2015,* *113/2017 и 91/2019*).

Уколико је понудио рабат у својој понуди, Продавац је у обавези да Купцу изда књижно одобрење по ставкама Уговора, за износ рабата који је понудио, за сваки издати рачун. Књижно одобрење мора бити повезано по броју рачуна за који се издаје и достављен уз рачун за који се издаје.

Продавац се обавезује да на сваком рачуну који испостава унесе број под којим је овај уговор уписан у деловодник (деловодну књигу) код Купца (тзв. заводни број Купца).

**Члан 6.**

**(гаранција и квалитет)**

Продавац гарантује да ће вршити испоруку добара у складу са чланом 4. овог уговора за време трајања овог уговора.

Квалитет испоручених добара мора бити у складу са важећим прописима, тј. Правилником о техничким и другим захтевима за течна горива нафтног порекла *(„Сл. гласник РС“, бр.* [*150/2020*](javascript:void(0))*,*[*127/2021*](javascript:void(0))*,* [*129/2022*](javascript:void(0)) *и 104/2023 – др. правилник)*, Правилником о техничким и другим захтевима за течни нафтни гас *(„Сл. гл. РС", бр. 97/2010, 123/2012 и 63/2013)* и уговореним стандардима из члана 2. овог уговора.

Купац има право на рекламацију квалитета и количине испоручених добара, у ком случају је дужан да поднесе Продавацу приговор без одлагања, односно у погледу количине одмах приликом испоруке добара, а у случају приговора на квалитет без одлагања.

У случају приговора на количину испоручених добара, Купац одмах обавештава Продаваца, који је дужан да упути стручно лице које ће на лицу места утврдити чињенично стање и о томе сачинити заједнички записник.

У случају приговора на квалитет испоручених добара, Купац одмах обавештава Продаваца, који упућује стручно лице ради узорковања испоручених добара која се предају на анализу независној акредитованој лабораторији, коју одређује Купац.

Трошкове анализе иницијално сноси Продавац, који има право да ове трошкове надокнади од Купца уколико се анализом утврди да испоручена добра испуњавају уговорене услове квалитета.

Купац има право на накнаду штете у случају да дође до кварова на возилима Купца, а до којих је дошло услед лошег квалитета добара.

**Члан 7.**

**(пенали за кашњење)**

Купац има право на наплату пенала у висини од 0,5% (пола процента) од уговорене вредности из члана 3. овог уговора, за сваки дан прекорачења рока, односно дана, наведеног у члану 4. став 1. овог уговора, с тим да укупна вредност наплаћених пенала не прелази 10% уговорене вредности из члана 3. овог уговора.

**Члан 8.**

**(средство обезбеђења)**

Продавац је дужан да приликом потписивања овог уговора достави средство обезбеђења за добро извршење посла и то бланко сопствену меницу, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за заступање Продаваца, а уз исту мора бити достављено менично овлашћење – писмо, са назначеним износом од 10% од вредности уговора без ПДВ-а, и клаузулама: безусловна и платива на први позив.

Уз меницу мора бити достављена копија картона депонованих потписа који је издат од стране пословне банке коју Продавац наводи у меничном овлашћењу – писму.

Рок важења менице мора бити дужи 30 дана од рока трајања овог уговора из члана 13. Уговора.

Купац ће наплатити потраживање из менице уколико Продавац не изврши уговорне обавезе у роковима и на начин предвиђен овим уговором и евентуално закљученим анексима Уговора.

Уколико Продавац не достави меницу приликом потписивања Уговора, сматраће се да је одбио да потпише Уговор и Уговор се неће сматрати закљученим.

**Члан 9.**

**(поверљивост и тајност уговора)**

Уговор са свим прилозима и целокупном документацијом чува се на месту које гарантује безбедност података који представљају пословну тајну и са којима могу бити упозната искључиво лица која непосредно раде на реализацији Уговора, а којима је оправдано потребан приступ таквим информацијама у циљу извршења Уговора.

Уговорне стране се обавезују да неће, без писаног пристанка друге стране, открити трећој страни било коју поверљиву информацију или податке који се односе на пословање уговорних страна, а који су у вези са овим уговором.

Обавеза поверљивости остаће на снази у периоду од 3 (три) године од дана извршења Уговора.

**Члан 10.**

**(виша сила)**

Уколико после закључења Уговора наступе околности више силе које доведу до ометања или онемогућавања извешења уговорних обавеза, рокови извршења обавеза уговорних страна ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.

Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

**Члан 11.**

**(измене уговора)**

Купац може током трајања Уговора, без спровођења поступка јавне набавке, у складу са одредбама чл. 156-161 Закона о јавним набавкама да измени овај уговор.

**Члан 12.**

**(надлежност у случају спора)**

Евентуалне спорове настале приликом реализације Уговора, уговорне стране ће настојати да реше споразумно а ако у томе не успеју, настали спор ће решавати надлежни суд у Новом Саду.

Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен Законом о облигационим односима.

За све што није регулисано овим уговором примењиваће се одредбе Закона о облигационим односима, као и други важећи прописи који регулишу ову материју.

**Члан 13.**

**(завршна одредба)**

Овај уговор се сматра закљученим даном потписивања истог од стране овлашћених лица уговорних страна и достављања менице из члана 8. овог уговора од стране Продаваца.

Уговор се закључује на период од годину дана.

Уколико Купац потроши уговорена средства из члана 3. став 2. овог уговора пре рока од годину дана, Уговор ће се сматрати аутоматски раскинутим са даном последње испоруке добара, односно даном плаћања фактуре за иста, о чему ће Купац благовремено обавестити Продаваца.

**Члан 14.**

Овај уговор је сачињен у четири истоветна примерка, од којих се два примерка достављају Продавацу, а два примерка Купцу.

**УГОВОРНЕ СТРАНЕ:**

**ПРОДАВАЦ КУПАЦ**

Директор Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(име, презиме и потпис)* MSc Иван Радојичић